0l/vol. 8 Jurnalul Oficial al Uniunii Europene 239 31998R1197 L 166/1 JURNALUL OFICIAL AL COMUNITĂȚILOR EUROPENE 11.6.1998 REGULAMENTUL (CE, CECO, EURATOM) NR. 1197/98 AL CONSILIULUI din 5 iunie 1998 de modificare a Regulamentului (CEE, Euratom, CECO) nr. 260/68 de stabilire a condițiilor și a procedurii de aplicare a impozitului stabilit în beneficiul Comunităților Europene CONSILIUL UNIUNII EUROPENE, având în vedere Tratatul de instituire a unui Consiliu unic și a unei Comisii unice ale Comunităților Europene, având în vedere Protocolul privind privilegiile și imunitățile Comunităților Europene și, în special, articolele 13 și 23 ale aces- tuia, având în vedere propunerea Comisiei (1), având în vedere avizul Parlamentului European (2), (1) Întrucât Institutul Monetar European a emis un aviz (3). (2) Întrucât Banca Centrală Europeană este deja constituită. (3) Întrucât este necesar să se extindă aplicarea impozitului în beneficiul Comunităților Europene, în condițiile stabilite de Regulamentul (CEE, Euratom, CECO) nr. 260/68 (*) și în conformitate cu procedura prevăzută în acest regulament, la salariile, remunerațiile și emolumentele membrilor Con- siliului Guvernatorilor și ai Consiliului General al Băncii Centrale Europene și ale personalului băncii; întrucât aplicarea acestui impozit Institutului Monetar European este lipsită de obiect după ce s-a finalizat lichidarea institutului, () JOC118,17.41998, p. 14. () Aviz emis la 28 mai 1998 (nepublicat încă în Jurnalul Oficial). () Aviz emis la 6 aprilie 1998 (nepublicat încă în Jurnalul Oficial). () JOL56,4.3.1968, p. 8, regulament astfel cum a fost modificat ultima dată prin Regulamentul (CECO, CE, Euratom) nr. 2190/97 OL 301, 5.11.1997, p. 1). ADOPTĂ PREZENTUL REGULAMENT: Articolul 1 Articolul 12a din Regulamentul (CEE, Euratom, CECO) nr. 260/68 se abrogă începând din ziua următoare datei la care s-a finalizat lichidarea Institutului Monetar European. Articolul 2 În Regulamentul (CEE, Euratom, CECO) nr. 260/68 se introduce următorul text: „Articolul 12c Prezentul regulament se aplică membrilor Consiliului Guvernatorilor și ai Consiliului General al Băncii Centrale Europene, personalului băncii și beneficiarilor pensiilor plătite de bancă, incluși în categoriile stabilite de Consiliu în temeiul primului paragraf din articolul 16 din Protocolul privind privilegiile și imunitățile Comunităților Europene, în ceea ce privește salariile, remunerațiile și retribuțiile și pensiile de invaliditate, de limită de vârstă și de urmaș plătite de bancă.” Articolul 3 Prezentul regulament se aplică de la 1 iunie 1998. Articolul 4 Prezentul regulament intră în vigoare în ziua următoare datei publicării în Jurnalul Oficial al Comunităților Europene.